Meddle

Meddle — ინგლისური პროგრესული როკ-ჯგუფ პინკ ფლოიდის მეექვსე სტუდიური ალბომი. იგი გამოვიდა 1971 წლის 30 ოქტომბერს. ალბომი ჩაიწერა სხვადასხვა სტუდიაში, საკონცერტო ტურნეს მსვლელობასთან ერთად, 1971 წლის იანვარ–აგვისტოში.

ჯგუფს ახალი ალბომისთვის არ ჰქონდა რამე სახის მასალა, ამიტომ დაიწყო მუსიკალური ექსპიმენტები, რომლებიც გადაიზარდა ალბომის მთავარ კომპოზიციაში     "Echoes". მიუხედავად იმისა, რომ ჯგუფის უფრო გვიანდელი ალბომები გამოირჩეოდნენ ცენტრალური თემით, რასაც ერთვოდა როჯერ უოტერსის მიერ შექმნილი ტექსტები, Meddle იყო ჯგუფური მცდელობა, თითო წევრის მიერ დაწერილი ტექსტით. იგი ითვლება სიდ ბარეტის გავლენის ქვეშ მყოფი პინკ ფლოიდის გარდაქმნის წერტილად. გარეკანი, რომელზეც გამოსახულია წყლის ქვეშ მოთავსებული ყური, შექმნილია Hipgnosis-ის მიერ, თუმცა სტორმ თორგერსონი საბოლოო შედეგით უკმაყოფილო იყო.

ალბომი მუსიკალურმა კრიტიკოსებმა გამოსვლის შემდეგ დადებითად შეაფასეს. თუმცა, მიუხედავად ბრიტანეთში მისი კომერციული წარმატებისა, აშშ-ში, უფრო მეტად პრომო კამპანიის სუსტი მხარეების გამო, ალბომი შედარებით მცირე ტირაჟით იყიდებოდა.

 სახელწოდება 
ითვლება, რომ ალბომის სახელწოდება (რომელიც არ ითარგმნება) არის ორი სიტყვის – to meddle (ჩარევა) და medal (მედალი) სინთეზი. ამრიგად, ალბომის სახელწოდება დაახლოებით აღნიშნავს მედალი ჩარევისათვის.

 ჩაწერა და გამოცემა 

ალბომზე მუშაობა დაიწყო ები-როუდის სტუდიებში. პროექტისთვის ცენტრალური თემის ძიებისას, ოთხეულმა სხვადასხვა სიმღერა დაწერა, რომელიც საბოლოოდ შემავსებელი მასალის როლს უფრო თამაშობდა, ვიდრე მნიშვნელოვანი სიმღერების კრებულის. რიჩარდის მიერ ფორტეპიანოზე დაკრულმა ერთადერთმა ნოტმა „Echoes“-ზე მუშაობისას ჯგუფს პირველი ბიძგი მისცა და სწორედ იგი იქცა სიმღერის შესავლის ფუძედ.

გარდა სტერეოვერსიისა, მზადდებოდა ალბომის კვადროფონიული ვერსია, რომელიც არასოდეს გამოცემულა, თუმცა, როგორც ცნობილია, სწორედ მან გაიჟღერა ალბომის პრეზენტაციისას.

ალბომში არ შესულა რამდენიმე სიმღერა. კერძოდ, ასეთები იყო „The Dark Side of the Moon“ (მოგვიანებით ეწოდა „Brain Damage“) და „One of These Days“-ის ორი დემო ვერსია. ეს დემო ვერსიები შეტანილია ბუტლეგებში და შეიცავს რადიოწამყვანის, ჯიმი იანგის, საუბრის მონტაჟს, კომპოზიციის ფონზე.

 სიმღერების სია 

 სინგლები 

 One of These Days/Fearless (1971, აშშ და იტალია)
 One of These Days/Seamus (1971, იაპონია)

 პერსონალი 
პინკ ფლოიდი
 როჯერ უოტერსი – ბას გიტარა, რითმ გიტარა (Fearless), გიტარა და ძირითადი ვოკალი (San Tropez), ფირის ეფექტები და დამატებითი გიტარები
 დეივიდ გილმორი – სოლო გიტარა, ბას გიტარა (One of These Days), ძირითადი ვოკალი (A Pillow of Winds, Fearless, Seamus და Echoes), ტუჩის ჰარმონიკა (Seamus)
 რიჩარდ რაიტი – კლავიშები, ვოკალი (Echoes), ფირის ეფექტები
 ნიკ მეისონი – დასარტყმელი საკრავები, პერკუსია, ფირის ეფექტები და ვოკალური ფრაზა კომპოზიციაში (One of These Days)
ტექნიკური პერსონალი
 პიტერ ბაუნი – ხმის ინჟინერი (Air და EMI Studios)
 ჯონ ლიკი – ხმის ინჟინერი (Air და EMI Studios)
 რობ ბლეკი – ხმის ინჟინერი (Morgan Studios)
 როჯერ ქუესტიდი – ხმის ინჟინერი (Morgan Studios)
 ჯეიმზ გათრი – რემასტერი
 დაგ საქსი – რემასტერი
 პინკ ფლოიდი – ალბომის გარეკანის დიზაინი
 ბობ დაულინგი – ფოტოები წინა და უკანა გარეკანისთვის
 ტონი მეი – ფოტოები შიდა გარეკანისთვის
 Hipgnosis – ჯგუფის ფოტო
 სტორმ თორგერსონი – რემასტერის დიზაინი
 პიტერ კარზონი – რემასტერის დიზაინი

 ჩარტები 
ჩარტი (1971–72)უმაღლესი პოზიციაავსტრალია (Kent Music Report)24ჩარტი (2011)უმაღლესი პოზიცია

სერტიფიცირებები

 სქოლიო 

კატეგორია:პინკ ფლოიდის ალბომები
კატეგორია:1971 წლის ალბომები
კატეგორია:EMI Records-ის ალბომები
კატეგორია:Capitol Records-ის ალბომები
კატეგორია:Harvest Records-ის ალბომები
კატეგორია:ალბომები სტორმ თორგერსონის გარეკანის დიზაინით
კატეგორია:ალბომები დეივიდ გილმორის პროდიუსერობით
კატეგორია:ალბომები Hipgnosis-ის გარეკანის დიზაინით
კატეგორია:ალბომები როჯერ უოტერსის პროდიუსერობით
კატეგორია:ალბომები რიჩარდ რაიტის პროდიუსერობით
კატეგორია:ალბომები ნიკ მეისონის პროდიუსერობით
კატეგორია:AIR Studios-ში ჩაწერილი ალბომები